Source: https://www.riigiteataja.ee/akt/415112019018
Timestamp: 2020-08-09 03:20:41+00:00
Document Index: 6016431

Matched Legal Cases: ['§ 2', '§ 4', '§ 6', '§ 30', '§ 8', '§ 2', '§ 4', '§ 6']

Riigi poolt toetatava Häädemeeste valla huvihariduse ja -tegevuse toetusfondi kasutamise kord – Riigi Teataja
Riigi poolt toetatava Häädemeeste valla huvihariduse ja -tegevuse toetusfondi kasutamise kord
Riigi poolt toetatava Häädemeeste valla huvihariduse ja -tegevuse toetusfondi kasutamise kord - sisukord
§ 2 Toetuse andmise eesmärgid on:
§ 4 Toetuse saaja ja taotluse esitamine
§ 6 Toetuse eraldamise otsus ja maksmine
RT IV, 15.11.2019, 18
RT IV, 26.02.2019, 65
05.11.2019 RT IV, 15.11.2019, 17 18.11.2019
Määrus kehtestatakse kohaliku omavalitsuse korralduse seaduse § 30 lõike 1 punkti 4 ning noorsootöö seaduse § 8 lõike 2 alusel. Häädemeeste Vallavolikogu 29. novembri 2018 määruse nr 35 alusel.
Määrusega kehtestatakse riigi poolt toetatava Häädemeeste valla huvihariduse ja -tegevuse toetusfondist eraldatava huvihariduse või -tegevuse (edaspidi huvitegevus) toetuse taotlemise kord.
§ 2. Toetuse andmise eesmärgid on:
1) suurendada süsteemselt ja juhendatult korraldatud huvihariduses ja huvitegevuses osalevate noorte arvu osalemist takistavate kitsaskohtade lahendamisega;
2) parandada huvihariduse ja -tegevuse kättesaadavust;
3) suurendada uuenduslike huvialade ja -tegevuste arvu;
4) pakkuda noortele mitmekesisemaid osalusvõimalusi järgmistes valdkondades: noorsootöö, kultuur, sport, muusika, kunst, loodus- ja täppisteadused ning tehnoloogia.
(1) Toetust saab taotleda huvitegevuses osalemistasu tasumiseks, osalemiseks vajalike vahendite soetamiseks, osalemiseks huvitegevusalastes projektides, laagrites, võistlustel, konkurssidel, festivalidel, õpilasvahetuse programmides ning selleks vajalike transpordi-kulude katmiseks.
(2) Toetatavad tegevused peavad toimuma planeeritult ja juhendatult.
(3) Toetusi rahastatakse huvihariduse ja huvitegevuse fondi vahendite olemasolul.
§ 4. Toetuse saaja ja taotluse esitamine
(1) Fondist on võimalik taotleda toetust noortele vanuses 7-19 aastat, kelle elukohana on rahvastikuregistris registreeritud Häädemeeste vald.
[RT IV, 15.11.2019, 17 - jõust. 18.11.2019]
(2) Taotluse saab esitada käesoleva paragrahvi punktis 1 nimetatud noor või tema seaduslik esindaja (edaspidi taotleja) või huvitegevust pakkuv organisatsioon/asutus.
(3) Toetuse saamiseks esitab taotleja vallavalitsusele vormikohase taotluse (Lisa 1) 15. veebruariks, 15. maiks või 15. oktoobriks. Taotluse võib esitada ka juba toimunud huvitegevuse toetamiseks. Taotlusele lisatakse tõendid osalemise kohta ning võimalusel kuludokumendid.
(1) Kultuurinõunik vaatab 15 (viieteistkümne) tööpäeva jooksul läbi esitatud taotluse, kontrollib dokumentide vastavust ja õigsust, hindab taotluse vastavust toetuse eraldamise põhimõtetele ja tingimustele ning esitab ettepaneku toetuse määramiseks vallavalitusele.
(2) Puuduste esinemisel taotluses informeerib kultuurinõunik sellest taotlejat. Puuduste kõrvaldamiseks antakse aega kuni 5 (viis) tööpäeva. Kui taotleja ei kõrvalda puudusi määratud tähtajaks, tagastatakse taotlejale esitatud dokumendid ja menetlus toetuse määramiseks lõpetatakse.
(3) Vallavalitsusel on õigus küsida taotlejalt lisainformatsiooni ning nõuda taotlejalt täiendavaid andmeid ja dokumente.
§ 6. Toetuse eraldamise otsus ja maksmine
(1) Toetuse eraldamise, eraldamisest keeldumise ja toetuse suuruse otsustab vallavalitsus korraldusega ühe kalendrikuu jooksul taotluse esitamisest.
(3) Toetus makstakse taotleja poolt taotluses märgitud arveldusarvele 10 (kümne) tööpäeva jooksul toetuse eraldamise otsuse tegemise päevast.